b'\n_START_ARTICLE_\nKylpytakki\n_START_PARAGRAPH_\nKylpytakki eli saunatakki on takki, jota pidet\xc3\xa4\xc3\xa4n p\xc3\xa4\xc3\xa4ll\xc3\xa4 tavallisesti kylpemisen j\xc3\xa4lkeen vilvoitellessa ja kuivatellessa. Pitk\xc3\xa4helmaisessa takissa ei ole nappeja tai vetoketuja, vaan se kiinnitet\xc3\xa4\xc3\xa4n pelk\xc3\xa4ll\xc3\xa4 solmittavalla vy\xc3\xb6ll\xc3\xa4. Yleinen kylpytakkien valmistusmateriaali on frotee tai muu kuohkea, pehme\xc3\xa4 ja vett\xc3\xa4 hyvin imev\xc3\xa4 puuvilla- tai pellavamateriaali. Kylpytakkiin ommellaan usein yksi tai kaksi tilavaa etutaskua lantion korkeudelle._NEWLINE_Muodoltaan hyvin paljon kylpytakkia muistuttava vaatekappale on aamutakki._NEWLINE_Japanilainen kylpytakki ja oloasu tunnetaan nimell\xc3\xa4 yukata._NEWLINE_Suomalaisessa saunakulttuurissa on yleistynyt er\xc3\xa4\xc3\xa4nlainen kylpypyyhkeen ja kylpytakin v\xc3\xa4limuoto, kietaisupyyhe.'